open-index/open-wikipedia-markdown huggingface dataset:
Mark E. Kelly

**Mark Edward Kelly** (født 1964) er en amerikansk politiker, marineoffiser, testflyver og tidligere astronaut. Han ble uttatt til astronautgruppe 16 den 5. desember 1996 og fløy fire turer med romfergeprogrammet.

Kelly giftet seg i 2007 med Gabrielle Giffords, som representerte delstaten Arizonas åttende distrikt i USAs representanthus fra 2007 til 2012.

Mark Kelly stilte som kandidat for Demokratene ved suppleringsvalget til USAs senat for Arizona i 2020. Han konkurrerte om plassen som ble ledig ved John McCains død i 2018. Kelly slo den guvernøroppnevnte kandidaten Martha McSally (R). Senatsperioden utløp i 2023. I 2022 ble Kelly gjenvalgt i konkurranse med Blake Masters (R). 

I 2026 opprettet USAs krigsminister Pete Hegseth disiplinærsak mot Kelly for å ha kritisert Donald Trumps regjering med sikte på å degradere ham fra captain. Bakgrunnen var en video der Kelly og fem andre kongresssmedlemmer med militærbakgrunn  understreket at tjenestepersoner i militæret kan nekte å utføre ulovlige ordre.

Mark er tvillingbror til Scott J. Kelly, som også var astronaut.

## Romferder
* Endeavour – STS-108 
* Discovery – STS-121 
* Discovery – STS-124
* Endeavour – STS-134

## Referanser


## Eksterne lenker
* 
* 
* 
*
Apalløkka idrettshall

**Apalløkka idrettshall** er en idrettshall på Ammerud i bydel Grorud i Oslo. Hallen eies av Oslo kommune gjennom Kultur- og idrettsetaten, men driftes av Ammerud Håndball i samarbeid med Ammerud Basket. Begge klubbene har hallen som hjemmearena. Hallen har to spilleflater og organiserer håndball, basketball og innebandy. Hallen ble bygget i to byggetrinn, der det siste delen stod ferdig i 2009. 

For innebandy er hallen hjemmearena for Sportsforeningen Grei, som i cup- og seriespill spiller under navnet Grei/Målløs. Oslo Roller Derby Klubb har siden 2014 også brukt hallen som hjemmearena for sine kamper.

Hallen ligger i tilknytning til Apalløkka skole som nytter hallen til kroppsøving og arrangement. Hallen nyttes også til Bjerke videregående skoles undervisningstilbud innen idrettsfagene innebandy og håndball. 

## Eksterne lenker
* idrettsetaten.oslo.kommune.no
Kunståret 1971

## Hendelser

## Verk

## Utstillinger

## Priser
* Caldecott-medaljen: Gail E. Haley for *A Story a Story*
* Eckersbergmedaljen:
**Kasper Heiberg, maler
**Richard Winther, maler 
* Läkerols kulturpris: Vivi Flindt, danser
* Prins Eugen-medaljen tildeles Erik Olsson, kunstner, Edna Martin, kunsthåndverker, Torsten Billman, grafiker, og Henry Heerup, dansk kunstner
* Wynneprisen: Margaret Woodward for *Karri Country*

|-
|Oktober ||9. oktober || Atle Hansson ||  || illustratør, avistegner og webdesigner ||align=center| ||align=center| - || 
|}
*4. januar – Junichi Kakizaki, japansk billedhugger, kunstner og botaniker
*22. januar – Marit Victoria Wulff Andreassen, norsk kunstner
*11. februar – Maria Kariis, svensk formgiver 
*18. februar – Emma Hamberg, svensk forfatter, illustratør, programleder og tidligere sjefredaktør 
*1. mai – Catti Brandelius, svensk artist og kunstner 
*23. juli – Liselotte Watkins, svensk illustratør  
*2. oktober – Marit Paasche, norsk kunsthistoriker, museumskurator og kunstkritiker
*28. oktober – Siri Pettersen, norsk tegneserieskaper
*3. november – Jill Moursund, norsk illustratør og billedkunstner
*Lennart Alves, svensk kunstner
*Cecilia Lundqvist, svensk kunstner
*Johan Malmström, svensk kunstner og illustratør
*Saskia Holmkvist, svensk kunstner
*Ellen Cronholm, svensk billedkunstner
*J Tobias Anderson, svensk film kunstner
*Adam Valkare, svensk kunstner
*Johan Carpner, svensk formgiver
*Yto Barrada, franskmarokkansk kunstner
*Gabríela Friðriksdóttir, islandsk kunstner og billedhugger
*Martha Colburn, amerikansk filmskaper og kunstner
*Katarina Strömgård, svensk illustratør

## Dødsfall

*10. januar – Coco Chanel, fransk designer (født 1883)
*7. juli – Ub Iwerks, amerikansk animatør og tegneserietegner (født 1901)
*15. juli – Nic. Stang, norsk kunsthistoriker, skribent og statsstipendiat (født 1908)
*26. juli – Diane Arbus, amerikansk fotograf (født 1923)
*15. august – Hugo Runewall, svensk kunstner (født 1894)
*27. august – Margaret Bourke-White, amerikansk fotograf (født 1904)

## Bildegalleri

Raoul_Hausmann.jpg|Raoul Hausmann(1886–1971)
Hugo_Zuhr.jpg|Hugo Zuhr(1895–1971)


## Referanser


## Eksterne lenker
*
Werner Schuster

**Werner Schuster** (født 4. september 1969 i Hirschegg) er en østerriksk tidligere skihopper og nåværende (2011) hovedtrener for det tyske landslaget i skihopping.

Han debuterte i den tysk-østerrikske hoppuka med 79.-plass (av 98 deltakere) 6. januar 1986. Hans beste plassering i verdenscupen var 2.-plass i normalbakken i Sapporo 19. desember 1987. Sammenlagt i verdenscupen var den beste plasseringen hans 26.-plass sesongen 1987/88. I kontinentalcupen ble han nummer 4 sammenlagt i sesongene 1992/93 og 1993/94. Hans siste verdenscuprenn var i Engelberg i januar 1995.

Werner Schuster ble nummer 7 i VM i skiflyging i Oberstdorf i 1988. Sammen med landsmannen Matthias Wallner har han bakkerekorden i skiflygingsbakken Copper Peak i Ironwood, USA, med 158 meter, satt i 1994.

Fra 1998 var Werner Schuster trener ved skigymnaset i Stams. I 2007 ble han hovedtrener for det sveitsiske landslaget i skihopping. I mars 2008 ble han hovedtrener for det tyske hopplandslaget.

Werner Schuster er sønn av Willi Schuster, som var landslagshopper på 1960-tallet og blant annet deltok i VM i Oslo i 1966.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Copper Peak – Winners and Records (besøkt 9. januar 2011)
* Stuttgarter Zeitung: Werner Schuster neuer Skisprung-Bundestrainer (25. mars 2008, besøkt 2. juni 2011)

## Eksterne lenker
*
Kim Cooper

**Kim Cooper** (født 26. oktober 1965 i Parramatta i New South Wales), australsk softballspiller som deltok i de olympiske leker 1996 i Atlanta.

Cooper vant en olympisk bronsemedalje i softball under sommer-OL 1996 i Atlanta. Hun var med på det australske laget som kom på tredjeplass i den første olympiske softballturneringen bak USA og Kina.

## OL-medaljer
*  1996  Atlanta - Bronse i softball  Australia

## Eksterne lenker
*
Adolf Thune-Larsen

**Adolf Edvard Thune-Larsen** (født 6. juni 1870 i Kristiania, død 4. oktober 1958) var en norsk grossist og politiker (H).

Han var sønn av grossist Anton Ludvig Larsen og Randine Erichsen og gift med Signe Augusta Halvorsen. Han reise i et par år i Frankrike og Tyskland, tok studentereksamen ved Kristiania Handelsgymnasium i 1888, og gikk handelsskole i York i England i 1889. I 1893 ble han ansatt i Halvorsen & Larsens papirforretning i Kristiania, der han var prokurator fra 1896 og administrerende direktør 1900–1925. De største eierne i virksomheten var Thune-Larsen og hans svigerfar, Andreas Halvorsen. Fra 1929 var Thune-Larsen grossist med egen agenturforretning i blant annet papir, emballasje og kontorartikler.

Blant Thune-Larsens mange verv kan nevnes stifter og første formann i Papirgrossisternes Landsforening fra 1905, styremedlem i Den Norske Husflidsforening fra 1907 viseformann i Christiania Handelsstands Forening 1915–1916, formann i Norges Handelsstands Forbund 1919–1924 og styremedlem ved husstellskolen Eugenia stiftelse.

Thune-Larsen var medlem av Kristiania bystyre 1913–1916 og formann i Kristiania Høyre i 1919. Han var 1. vararepresentant til Stortinget fra Hammersborg krets i Kristiania 1919–1921, og møtte som vararepresentant for Olaf Rustad i Stortingets næringskomité fra februar til mars 1920.

Thune-Larsen var ridder av 1. klasse av Vasaordenen, Nordstjerneordenen og Dannebrogordenen.

## Referanser


## Eksterne lenker
*
Mendoza-kodeksen

**Mendoza-kodeksen** er en aztekisk kodeks som ble skrevet på 1500-tallet, om lag tjue år etter spanjolenes erobring av Mexico. Formålet med den var at å overrekke den til Karl V, konge av det tysk-romerske riket og Spania. Den inneholder en fortelling om de aztekiske herskerne, ei liste over skattene som blei betalt til koloniherrene, samt en beskrivelse av det aztekiske dagliglivet, alt skrevet med aztekiske skrifttegn supplert med spanske forklaringer og kommentarer.

Kodeksen er oppkalt etter Antonio de Mendoza, visekonge av Ny-Spania, som kan ha vært den som bestilte den. Siden 1659 har den vært oppbevart på Bodleian Library i Oxford.

## Litteratur
* 

## Eksterne lenker
* 
* Galleri av bilder, Digital Bodleian
* Review of ''The Essential Codex Mendoza''
* A description of the Codex, beskrivelse
* Details of public exhibition, utstilling
Stutteri

**Stutteri** er et sted hvor det drives med avl og oppdrett av hester.

Det eldste og fremdeles bestående stutteri i Europa er stallen til klosteret Einsiedeln (1064) i Sveits. Andre berømte stutterier er nasjonalstutteriet Kladruby nad Labem (1579) i Tsjekkia, Lipica (1580) i Slovenia og det tidligere prøyssiske stutteriet Trakehenen (1731).

Oppdrettsanlegg for esler blir også kalt stutterier, men disse går også under betegnelsen asnierier (av latinsk asinus, esel).
Leopold III av Anhalt-Dessau

**Leopold III av Anhalt-Dessau** (1740–1817) var fyrste av Anhalt-Dessau 1751-1817, hertug fra 1807. Han tilhørte adelsslekten askanierne og var sønn til Leopold II Maximilian av Anhalt-Dessau.

Leopold III arbeidet for utdannelse og velstand i landet. 1807 inntrådte han i Rhinforbundet og tok tittelen hertug.

Leopold ble 25. juli 1767 gift med Luise Henriette av Brandenburg-Schwedt (1750–1811), datter av markgreve Heinrich Friedrich av Brandenburg-Schwedt. For henne bygde han slottet Luisium. I ekteskapet ble født arvprins Fredrik (1769–1814) som i sin tid ble gift med Amalia av Hessen-Homburg (1774–1846)).

Leopold III ble etterfulgt av sønnesønnen Leopold IV av Anhalt-Dessau.

## Referanser


## Eksterne lenker
*
Småart

**Småart** (agamospecies) er et begrep som brukes innen biologi, særlig botanikk, for de linjene av genetisk ganske like individer som oppstår når arter formerer seg apomiktisk (en form for ukjønnet formering). Siden avkommet kun har genetisk materiale fra morplanta, er de kloner. Dette betyr at mutasjoner som skjer vil samles opp i ulike linjer siden det ikke skjer noen blanding av gener som seksuell reproduksjon innebærer. Når slike planter av og til har normal kjønnet formering gir de opphav til artskomplekser med uklare artsgrenser.

Resultatet vil bli at man får en rekke linjer som er reproduktivt atskilt fra hverandre og som over tid vil bli litt forskjellige fra hverandre etterhvert som linjene samler opp ulike mutasjoner. Det vil derfor kunne skilles ut mange småarter innen slike taksa.

Eksempler på norske planteslekter som har apomiktiske taksa er: bjørnebær (*Rubus*), Løvetann (*Taraxacum*) og sveve (*Hieracium*). Innen de siste to slektene er det skilt ut fler hundre eller tusen småarter.
Khouma Babacar

**Khouma El Hadji Babacar** (født 1993) er en senegalesisk fotballspiller som spiller for den tyrkiske klubben Boluspor.

Han har tidligere spilt for Pescara Calcio.

## Referanser


## Eksterne lenker
*
Tlacoyo

**Tlacoyo** er en ovalforma, stekt kake av *[[masa]]*, og er populær i det meksikanske kjøkkenet. Den fylles med bønner, ost, svor eller andre ingredienser, og serveres ofte ved sida av supper og gryteretter.

Navnet tlacoyo er et lånord fra nahuatl, hvor det heter *tlatlaoyo*.

## Eksterne lenker
*
Hansborg

**Hansborg** var et firefløyet renessanseslott i Haderslev i hertugdømmet Slesvig, som i dag ses som ruin.

## Hans den eldre
I 1544 ble Hans den eldre hertug i en del av Slesvig og Holsten, og han bosatte seg på Haderslevhus, som nå var blitt en eldre middelalderborg. Etter noen år besluttet Hans seg for å bygge et nytt, moderne slott som passet seg for en renessansefyrste. Byggmesteren ble Matheus Rubensaadt, som akkurat var ferdig med å bygge for Herluf Trolle og Birgitte Gøye. I oktober 1556 reiste Rubensaadt med sin familie til Haderslev, hvor han fikk laget de første tegninger samt lagt fundamentene til byggeriet. Grunnstenen ble lagt den 1. februar 1557.

## Slottet
To år etter ansatte hertugen en ny byggmester, Hercules von Oberberg, som også siden bygget hertugens jaktslott Grøngård. Hans selv var dypt involvert i byggeriet og tok seg av både praktiske og administrative gjøremål. Han har hatt bestemte meninger om hvordan slottet skulle bli seende ut, og det har derfor trolig fra begynnelsen av vært meningen at Hansborg skulle bli et lukket, firesidet anlegg.

Hertugen flyttet inn i vestfløyen i 1562, og i 1566 stod sydfløyen med kirken ferdig. Nordfløyen ble først ferdig i 1582 og østfløyen i 1585, fem år etter Hans' død. Grunnplanen målte 81 x 75 meter og var i tre etasjer over en høy kjeller.

Frederik II oppholdt seg gjerne på Hansborg – som nå igjen ble kalt *Haderslevhus*,  – og i 1597 ble sønnen Christian IVs bryllup med Anna Cathrine av Brandenburg avholdt her. Slottet brant ned i 1644, og i 1979 ble deler av fundamentene frilagt. Kirken på Koldinghus er en kopi av Hansborgs.

## Se også
* Haderslevhus

## Referanser


## Eksterne lenker
* Museumsinspektør Lennart Madsens udredning
* Lennart Madsen på haderslev.dk
* Hercules von Oberberg på sonderjylland.dk
* Den store danske om Hansborg
The U.S. Male

***The U.S. Male*** er et musikkalbum med Elvis Presley, utgitt i 1970.

## Sporliste

# «U.S. Male»
# «We'll Be Together»
# «It's a Matter of Time»
# «Almost In Love»
# «Let's Forget About the Stars»
# «My Little Friend»
# «If I'm a Fool (For Loving You)»
# «I'll Take Love»
# «Today, Tomorrow and Forever»
# «Let's Be Friends»
# «No More»
# «Burning Love»
Vansjø Boligbyggelag

**Vansjø Boligbyggelag** (VBBL) er et boligbyggelag lokalisert i Moss. Det ble stiftet 1. juni 2010 da Moss Boligbyggelag og Rygge Boligbyggelag slo seg sammen. Ved inngangen av 2011 forvaltet Vansjø Boligbyggelag 150 boligselskaper med omtrent 6500 boliger i Moss og Rygge. Boligbyggelaget er dermed det største i Østfold. 

Boligbyggelaget har omtrent 15 000 medlemmer og en egenkapital på 40 millioner kroner. 

Rygge Boligbyggelag (stiftet 1953) opererte i Rygge i Østfold med vel 3400 medlemmer og forvaltet 1800 boliger i 45 borettslag, sameier og andre selskap. Sommeren 2010 fusjonerte boligbyggelaget med Moss Boligbyggelag og dannet Vansjø Boligbyggelag. 

Moss Boligbyggelag (MBBL; stiftet 14. mars 1946) opererte i hovedsak Moss i Østfold samt nabokommunene. Moss Boligbyggelag hadde før sammenslåingen med RBBL vel 11 200 medlemmer og forvaltet vel 4 700 boliger i 98 borettslag, sameie og andre selskap. Ble i 2010 fusjonert med Rygge Boligbyggelag (RBBL) og dannet Vansjø Boligbyggelag. 

## Referanser


## Eksterne lenker
* Vansjø Boligbyggelag
Terje Hilde

**Terje Hilde** (født 14. januar 1986 i Asker) er en norsk tidligere skihopper. Han representerte Asker Skiklubb. Han er bror til hopperen Tom Hilde.

## Meritter
* Lengste hopp 166 meter, Vikersund.
* Gull i Hovedlandsrennet som 14 og 15 åring.
* 2005: NM-gull lag
* 2005: NM-gull junior lag
* 2004: NM-gull junior lag
* 2003: NM-gull junior lag

## Referanser


## Eksterne lenker
*
Joanne Brown

**Joanne Brown** (født 7. april 1972 i Canberra), australsk softballspiller som deltok i de olympiske leker 1996 i Atlanta og 2000 i Sydney.
 
Brown vant en olympisk bronsemedalje i softball under sommer-OL 1996 i Atlanta. Hun var med på det australske laget som kom på tredjeplass i den første olympiske softballturneringen bak USA og Kina.

Fire år senere, under sommer-OL 2000 i Sydney vant hun en ny bronsemedalje med det australske softballdamelandslaget som kom på tredjeplass bak USA og Japan.

## OL-medaljer
*  1996  Atlanta - Bronse i softball  Australia
*  2000  Sydney - Bronse i softball  Australia

## Eksterne lenker
*
Nils Johan Schjander

**Nils Johan Schjander** (født 1859, død 18. oktober 1903) var en norsk eventyrer, forfatter, ingeniør og sentralt medlem av Kristiania-bohemen.

Han er kjent for å ha foretatt en reise til Patagonia og for boken *En reise til Patagonia*. Patagonia var Kristiania-bohemens forjettede land hvor flere drømte om å opprette en fristat. Schjander var imidlertid den eneste som gjorde alvor av drømmene. Han jobbet med landmåling og kartlegging av Patagonia på vegne av Southern Argentine Land Company i perioden 1889–1891. Han forteller i boken om hvordan han ble venn med høvdingen Saihueki, at han opplevde præriebranner, skogbranner, jakt og livsfarlige elvepasseringer.

Ketil Bjørnstads musikkverk *[[Leve Patagonia]]* (1978) bygger på Kristiania-bohemen og forteller Schjanders historie. Platen inneholder en rekke sanger som er hentet fra Schjanders reise: «Leve Patagonia», «Dyr og indianere», «Med hilsen fra Schjander», «Saihuekis datter», «Det er ikke så langt til Sør-Amerika», «Saihuekis samba» og «Sang for Patagonia». Rollen som Nils Johan Schjander synges av Olle Adolphson.

I 1984 ble Bjørnstads musikal *Ildlandet: En musical om bohemen Schanders eventyrlige reise til Patagonia*, bygget på Schjanders dagbøker, satt opp på Den Nationale Scene i Bergen i Bentein Baardsons regi. Sverre Røssummoen spilte Schjander.

## Litteratur
* Nils Johan Schjander, *En reise til Patagonia*, Forlaget Press, 2000, ISBN 9788275470711

## Diskografi
* Ketil Bjørnstad: *[[Leve Patagonia]]*, 1978 
* Ketil Bjørnstad: *Ildlandet: En musical om bohemen Schjanders eventyrlige reise til Patagonia*, 1984

## Referanser
Aktivitetsskolen

**Aktivitetsskolen** (AKS) er Oslos skolefritidsordning (SFO). Den skal fungere som en alternativ læringsarena som legger til rette for sosial og faglig utvikling. Det er Utdanningsetaten som har det overordnede ansvaret for AKS og som legger føringer for innhold. Aktivitetsskolens målområder er natur, teknikk og miljø; mat og helse; lekser og fordypning; kunst, kultur og kreativitet, samt fysisk aktivitet og lek. Det er opp til hver enkelt aktivitetsskole å tilby aktiviteter i forlengelsen av målområdene. Aktivitetsskolene kan benyttes av elever fra 1. - 4. trinn. Elever med særskilte behov kan benytte Aktivitetsskolen fra 1. - 7. trinn. Aktivitetsskolene holder vanligvis åpent i skolens ferier, herunder for eksempel vinterferien. Aktivitetsskolene holder stengt på offentlige fridager, helligdager, jul- og nyttårsaften og hele juli. Åpningstidene varierer fra skole til skole, men de fleste er åpne én time før skolestart og deretter fra skoleslutt til 1630. Foreldrene betaler en månedlig sum for enten hel- eller halvdagsplass. Det er foreldrenes inntekt som avgjør hvor mye de betaler per måned.  

## Referanser


## Eksterne lenker
* Hjemmeside
Sommerskolen Oslo

**Sommerskolen Oslo** (etablert 2006) er et supplerende utdanningstilbud til elever i grunnskoler i Oslo i elevenes sommerferie. 

## Rektorer
* 2023-: Silje Nilsen (fra Nordpolen skole)
* 2020-2023: Ewelina Knutsen
* 2008-2020: Kirsten Riise

## Eksterne lenker
* Sommerskolens nettsider
Stovnerkameratene

**Stovnerkameratene** (stiftet 9. september 1952) er et idrettslag som holder til i Bydel Stovner i Groruddalen i Oslo. Klubben satser i dag vesentlig på friidrett, men tilbyr også skiidrett, barneidrett og sykkel. 

## Fotball

Klubben hadde tidligere også et fotballag, *Stovnerkameratene Ballklubb*, men 24. november 1997 ble dette slått sammen med Smedstua Idrettslag, til Rommen Sportsklubb.

## Referanser


## Eksterne lenker
*
Jnanpith-prisen

**Jnanpith-prisen** er den høyeste litterære utmerkelsen i India. Den utdeles av Bharatiya Jnanpith, en stiftelse som ble grunnlagt av familien Sahu Jain, utgiverne av avisen The Times of India. *Jjnāna-pīṭha* er sanskrit og betyr «kunnskapens sete». Prisen består av en sjekk på 700,000 indiske rupi, en minneplate og en bronsekopi av Sarasvati, den hinduistiske guden for kunnskap, musikk og kunst.

Prisen ble grunnlagt i 1961, og den første utdelingen fant sted i 1965. Enhver indisk borger som skriver i et av Indias offisielle språk, kan i teorien motta prisen. Forut for 1982 ble prisen gitt til enkeltverker av en forfatter. Siden den gangen har prisen også blitt gitt for et helt livstidsbidrag til indisk litteratur. Syv priser er blitt utdelt til verker i språkene kannada og hindi, fem til verker i bengali og malayalam, fire til urdu og tre til gujarati, oriya og marathi. Prisutdelingene har de siste årene funnet sted etter de årene prisen ble vunnet. Prisene for 2005 og 2006 ble f.eks. kunngjort den 22. november 2008. Vinneren for 2006 ble Satyavrat Shastri, som den første til å motta prisen for verker skrevet i sanskrit. Prisen ble utdelt i 2009 av Thailands prinsesse Maha Chakri Sirindhorn.

## Prisutdelinger

## Referanser

## Eksterne lenker
*
Christie Ambrosi

**Christie Ambrosi** (født 21. desember 1976 i Kansas City), amerikansk softballspiller som deltok i de olympiske leker 2000 i Sydney.

Ambrosi ble olympisk mester i softball under sommer-OL 2000 i Sydney. Hun var med på det amerikanske laget som vant softballturneringen foran Japan og Australia. USA vant finalen mot Japan med 2-1.

## OL-medaljer
*  2000  Sydney -  **Gull** i softball  USA

## Eksterne lenker
*
Stryn Turn & Idrettslag

**Stryn Turn & Idrettslag** (STIL) er et fleridrettslag i Stryn i Stryn kommune, Sogn og Fjordane. Idrettslaget organiserer fotball, håndball, turn, sykling, og alpint. I tillegg har STIL en trimgruppe og tilbyr barneidrettsskole. 

## Håndball
Klubbens håndballag for kvinner spiller i 3. divisjon sesongen 2013/14

## Kjente utøvere
*Jarle Flo, fotballspiller 
*Jostein Flo, fotballspiller 
*Tore André Flo, fotballspiller 
*Håvard Flo, fotballspiller
*Ulrik Flo, fotballspiller
*Per Egil Flo, fotballspiller

## Eksterne lenker
*
Richard Bingham

**Richard Bingham** (1528–1599) var en engelsk soldat og kommandør. Han var stasjonert i Irland under dronning Elizabeth I i løpet av erobringen av landet, og han ble utnevnt til guvernør av Connacht. 

## Liv og virke
### Bakgrunn
Richard Bingham var sønn av en far av samme navn, Richard Bingham, og hans hustru Alice, og var den eldste av tre brødre. Lite er kjent fra hans tidligste leveår, men han var kortvokst og innledet en militær løpebane innen han var fulgt tyve år. 

### Karriere
Han deltok i ''Lord Protector'' Somersets skottlandsekspedisjon i 1547. Et tiår etter tjenestegjorde han med spanjolene mor franskmennene i slaget ved St. Quentin. I oktober året etter, 1558, var han med på en skipsekspedisjon til Hebridene i Skottland.

Under Middelhavskrigen mot tyrkerne kjempet Bingham under Johannes av Østerrike (Don Juan de Austria) på samme side som spanjolene og venetianerne. Under denne kampanjen ble han engasjert i arbeidet for å redde øya Kypros og han var med under avgjørende sjøslaget ved Lepanto den 7. oktober 1571. De neste to årene ble tilbrakt i Nederlandene der han videresendte etterretning til dronningens viktigste sekretær, Lord Burghley. 

I 1576 forsøkte han seg på fredsforhandlinger med Don Juan, og da disse forhandlingene mislyktes, kjempet han tappert for sin arbeidsgiver i slaget ved Rijmenam. I det samme året, 1578, ga dronningen ham en livrente på 50 tyske mark i anerkjennelse for hans militære og diplomatiske tjenester for nasjonen.

I 1579, ble Bingham sendt til Irland for å hjelpe til under det andre Desmond-opprøret. I september året etterm tjenestegjorde han som kaptein på Swiftsure under admiral William Winter, og i løpet av denne ekspedisjonen deltok han i massakren ved Smerwick, av hundrevis av italienske og spanske soldater som hadde overgitt seg til engelskmennene, en hendelse som han rapporterte til en annen av dronningens sekretærer, Francis Walsingham.

I september 1583 ble Bingham gitt en kommisjon for å pågripe pirater i de trange havområdene. I 1584 ble Bingham utnevnt til guvernør i den irske provinsen Connacht, et embete som førte til at han inn i stor forargelse for resten av hans karriere. Hans brødre George og John var assisterende kommissærer, og han selv ble slått til ridder av Lord Perrot på en mottakelse ved Dublin Castle den 12. juli 1584. 

Han døde 15 år senere, i 1599, i en alder av 71 år.

## Referanser


## Litteratur
*
*
*
*
*
**Dictionary of National Biography* 60 vols. (London, 2004)
San Miguel Tlaixpan

**San Miguel Tlaixpan** er ei bygd i Texcoco kommune i den meksikanske delstaten México. Bygda har rundt 13&nbsp;000 innbyggere. Den ligger ved foten av en ås, og innbyggerne i bygda har jordbruk som viktigste næringsvei.

Den 29. september hvert år feires bygdas skytshelgen, erkeengelen St. Mikael.
John Walker Lindh

**John Philip Walker Lindh** (født 1981) er en amerikaner som ble tatt til fange av amerikanske styrker og ble sett på som en fiendtlig stridende under USAs invasjon av Afghanistan i 2001.

## Oppvekst
Han ble født og vokste opp i Silver Spring i Maryland. Lindh var blitt døpt, men vokste ikke opp som troende katolikk. Da Lindh var ti år gammel, flyttet familien til San Anselmo i California. Han led av en tarminfeksjon som barn. I en alder av 14 år, bedret Lindhs helse seg og han ble innskrevet ved Redwood High School som førsteårselev. Han ble så overført til Tamiscal High School, en alternativ skole som tilbyr selvstyrte, individualiserte studieprogram. Det var der han studerte andre kulturer, inkludert islam og Midtøsten.

## Konvertering til islam og reise til Midtøsten
I 1997 konverterte Lindh til islam og han begynte fast å besøke moskeer i Mill Valley og senere i San Francisco. I 1998 reiste han til Jemen og ble værende i cirka ti måneder for å lære seg arabisk, slik at han kunne være i stand til å lese koranen på originalspråket. Han returnerte til USA i 1999, og bodde sammen med sin familie i cirka åtte måneder før han vendte tilbake til Jemen enda en gang i februar 2000, hvorfra han reiste videre til Pakistan for å studere ved en madrassa-skole som også utdannet fremtidige selvmordsbombere.

Lindh dro til Afghanistan i mai 2001 for å kjempe for det afghanske Talibans styrker mot den afghanske Nordalliansen. Hans foreldre oppgir at han var motivert av historier om overgrep begått av Nordalliansen mot afghanske sivile. Lindh fikk opplæring ved Al-Farouq, en treningsleir i Afghanistan tilknyttet Al-Qaida. Der deltok han på et foredrag holdt av Osama bin Laden like før terrorangrepet i USA den 11. september 2001. Lindh hadde tidligere fått opplæring sammen med Harkat-ul-Mujahideen, en internasjonalt utpekt terroristorganisasjon, hvis oppholdssted er basert i Pakistan.

Lindh byttet navn til **Suleiman al-Faris** i sin tid i Afghanistan, men han foretrakk navnet **Abu Suleiman al-Irlandi**.

Mens han var i utlandet, sendte Lindh utallige e-poster til sin familie. I en av dem, fortalte faren hans om bombingen USS Cole som var blitt begått av muslimske terrorister. Lindh svarte på dette «at fordi den amerikanske jageren var i en jemensk havn, så var det en krigshandling mot islam og derfor var bombingen berettiget.»

## Arrestasjon og dom
Lind ble tatt til fange av Nordalliansen 25. november 2001, kort tid etter at hans enhet av fremmedkrigere hadde overgitt seg ved Kunduz. Han ble tatt til fange under slaget ved Qala-i-Jangi, der den amerikanske CIA-offiseren Johnny Mike Spann ble drept som det første vestlige tapet under krigen i Afghanistan.

Lindh ble dømt til 20 års fengsel i forbindelse med sin deltagelse som medlem av Taliban i Afghanistan. Under soningen ble Lindh irsk statsborger gjennom farmoren som ble født i Donegal.

Den 23. mai 2019 ble Lindh prøveløslatt etter å ha sonet 17 år og 5 måneder av dommen. I de neste tre årene fikk han ikke forlate USA eller benytte internett.

## Referanser


## Eksterne lenker
*
Fjellprydvikler

**Fjellprydvikler** (*Phiaris obsoletana*) er en sommerfugl i gruppen av viklere (Tortricidae). Arten har tidligere vært plassert i slekten *[[Olethreutes]].*  

## Utseende
En middelsstor (vingespenn 15-19 millimeter), brun vikler. Forvingens grunnfarge er brun med et litt utydelig, mørkbrunt nettmønster. Vingen har to uregelmessige, hvite tverrbånd med lysbrun midtstripe. Bakvingen er lyst gråbrun.

## Levevis
Arten er forholdsvis vanlig i fjellet, men larven og dens næringsplante er foreløpig ukjente.

## Utbredelse
Arten er utbredt i Mellom- og Nord-Europa og også i det nordlige Asia. I Norge er den utbredt i fjellet i Sør-Norge, i Nord-Norge finnes den også ned til kysten.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Phiaris]]* Hübner, 1825
******** **fjellprydvikler**, *Phiaris obsoletana* (Zetterstedt, 1839)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phiaris_obsoletana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364109

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Moss Skiklubb

**Moss Skiklubb** (stiftet 11. januar 1928) er et norsk idrettslag fra Moss. Moss Skiklubb hadde 3690 medlemmer pr. 31.12.2014 (3642 i 2013). Moss Skiklubb har 2 idrettsgrupper (langrenn og hopp). Moss Skiklubb eier Skihytta i Mossemarka, ved Skihytta finnes også en hoppbakke (Hyttebakken), bygget i 2004. Leder i klubben er for sesongen 2010/11 er Svein Bromander. Klubben arrangerer årlig turrennet Mossemarka Rundt.

## Kjente medlemmer i Moss Skiklubb
*Knut Arne Bakken (f.1955), hoppdommer.

## Historikk
Mossebakken (hoppbakke) lå sør for Innfartsveien ved Mosseporten-tunnelen og var Moss Skiklubbs offisielle bakke fra 1928-58. Ny bakke ble bygget 1959 på samme sted, den ble revet i 2011.

## Referanser


## Eksterne lenker
* Moss Skiklubb 
* Skihytta
Pan de muerto

**Pan de muerto** (spansk for «dødebrød») er en spesiell type brød som bakes i Mexico til feiringa av De dødes dag i starten av november hvert år. Brødet har form som en bolle, og blir ofte dekorert med deig som legges oppå i ulike mønstre.

Den tradisjonelle oppskrifta er søt brøddeig med anis.

## Referanser


## Eksterne lenker
* 
* Oppskrift på pan de muerto
Lavprydvikler

**Lavprydvikler** (*Phiaris dissolutana*) er en sommerfugl i gruppen av viklere (Tortricidae). Arten har tidligere vært plassert i slekten *[[Olethreutes]].*  Den er vurdert å være en truet art i Norge.

## Utseende
En middelsstor (vingespenn 12-15 millimeter), brun vikler med avrundede forvinger. Forvingens grunnfarge er mørkbrun, med to litt diffuse, hvite tverrbånd. Bakvingen er gråbrun.

## Levevis
Arten er knyttet til gammel barskog, der larvene tross det norske navnet lever på mose som vokser på trestammer. De norske bestandene av denne arten er vidt spredte og man antar at arten kan være truet av hogst i gammel barskog.

## Utbredelse
Den er utbredt i Mellom- og Nord-Europa (fra Sveits og nordover) og i det nordlige Asia. I Norge er den funnet både på det sørlige Østlandet og i Troms og Finnmark, men arten er sjelden. Den blir vurdert som Sårbar (VU) på Norsk rødliste for arter fra 2015.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Phiaris]]* Hübner, 1825
******** **lavprydvikler**, *Phiaris dissolutana* (Stange, 1866)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Rødlistevuredering for *Phiaris dissolutana* https://web.archive.org/web/20160304232031/http://www.artsportalen.artsdatabanken.no/Rodliste2010/Vurdering/Phiaris+dissolutana/30293
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phiaris_dissolutana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364110

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Jennifer McFalls

**Jennifer McFalls** (født 10. november 1971 i Arlington i Texas), amerikansk softballspiller som deltok i de olympiske leker 2000 i Sydney.

McFalls ble olympisk mester i softball under sommer-OL 2000 i Sydney. Hun var med på det amerikanske laget som vant softballturneringen foran Japan og Australia. USA vant finalen mot Japan med 2-1.

## OL-medaljer
*  2000  Sydney -  **Gull** i softball  USA

## Referanser


## Eksterne lenker
*
Metate

En **metate** er en mesoamerikansk morter som blei brukt til å male korn og frø. Den består av en rektangular stein. I tillegg blei det brukt en håndstein som blei kalt *metlapilli* («metatens sønn»). Ordet metate kommer fra nahuatl *metlatl*.

## Se også
* Molcajete

## Eksterne lenker
*
Tezontle

**Tezontle** er en rød vulkansk stein som forekommer ved kanten av fjell, vulkaner og senkninger. Den er sammensatt av pimpstein, sand og magma.

Det fins tezontle både i Amerika, Europa og Asia. Den brukes ofte til husbygging, særlig i Mexico. Blant annet Mexico bys katedral, Palacio Nacional og andre historiske byggverk i Mexico by består delvis av materialet.

Ordet tezontle kommer fra nahuatl.

## Eksterne lenker
* Tezontle hos Red Escolar
Gullprydvikler

**Gullprydvikler** (*Phiaris metallicana*) er en sommerfugl i gruppen av viklere (Tortricidae). Arten har tidligere vært plassert i slekten *[[Olethreutes]].*  

## Utseende
En middelsstor til nokså stor (vingespenn 17-22 millimeter) vikler, den virker nokså mørk og kan kjennes på de gule (ikke hvite) tverrbåndene på forvingen. Denne er brun med to nokså regelmessige, gyllengule tverrbånd som for det meste er kantet med sølvgrått. Det er også noe gult i vingens ytterkant. Bakvingen er mørkt gråbrun, fargen mørkere enn hos de fleste andre *Phiaris*-artene.

## Levevis
Larvene lever på blåbær (*Vaccinium myrtillus*), blokkebær (*Vaccinium uliginosum*) og tyttebær (*Vaccinium vitis-idaea*). De voksne sommerfuglene flyr i juni-juli.

## Utbredelse
Arten er utbredt i Europa, bortsett fra den sørligste delen, og også i det nordlige Asia og Nord-Amerika. Den finnes over hele Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Phiaris]]* Hübner, 1825
******** **gullprydvikler**, *Phiaris metallicana* (Hübner,1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phiaris_metallicana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364111

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Kunståret 1981

**Kunståret 1981** er en oversikt over hendelser, fødte og avdøde kunstnerpersonligheter i 1981.

## Hendelser

## Verk

## Utstillinger

## Priser
*Caldecott-medaljen: Arnold Lobel for *Fables*
*Eckersbergmedaljen:
**Vera Myhre, maler
**Karin Nathorst Westfelt, maler
*Kulturministeriets Illustratørpris: Claus Deleuran
*Prins Eugen-medaljen tildeles Rune Jansson, maler, Elis Eriksson, billedhugger, Nils Ahrbom, arkitekt, Gertrud Vasegaard, dansk kunsthåndverker, og Reima Pietilä, finsk arkitekt 
*Thorvald Bindesbøll-medaljen:
**Keld Helmer-Petersen, fotograf
**Gertrud Vasegaard, keramiker
*Wolf-prisvinnere i kunst (malerkunst):
**Marc Chagall
**Antoni Tapies   
*Wynneprisen: David Voigt for *Hills of Ravensdale*

## Fødsler
*11. februar – Candy Dollheart, svensk kunstner og modell
*13. mai – Maria Borgelöv, svensk illustratør, grafisk formgiver og tegneserietegner  
*30. juni – Andrew Knowles, britisk musiker og kunstner
*27. juli - Dash Snow, amerikansk kunstner (død 2009)
*Klas Landahl, svensk kunstner, billedhogger, musiker og forfatter

## Dødsfall

*5. april – Pinchus Kremegne, belarusisk billedhugger, maler og litograf (født 1890)
*2. mai – Olle Bærtling, svensk kunstmaler og billedhugger (født 1911)
*7. mai – Elof Lindbäck, svensk kunstner (født 1912)
*12. mai – HAP Grieshaber, tysk maler og grafiker (født 1909)
*20. august – Alf-Jørgen Aas, norsk maler (født 1915)
*20. november – Herbert Behrens-Hangeler, tysk maler, grafiker og forfatter (født 1898)
*22. november – Corrado Parducci, italienskfødt amerikansk arkitekt og billedhugger (født 1900)
*1. desember – Estrid Ericson, svensk kunstner formgiver og grunnlegger av Svenskt Tenn (født 1894)
*Esaias Thorén, svensk kunstmaler (født 1901)

## Referanser


## Eksterne lenker
*
William Walsham How

**William Walsham How** (født 13. desember 1823 i Shrewsbury i England, død 10. august 1897) var en engelsk biskop i den anglikanske kirke.

## Liv og virke
### Bakgrunn
Han ble født i Shrewsbury som sønn av en advokat, og gikk på skole i Shrewsbury før han begynte på Wadham College i Oxford og University College, Durham. Han ble ordinert i 1846 og var i nesten tretti år aktiv i menighetsarbeid i Whittington i Shropshire og Oswestry. 

### Biskop
Han avslo forfremmelser flere ganger, men hans energi og suksess gjorde ham kjent, og i 1879 ble han utnevnt til underbiskop i London med tittelen bishop of Bedford. Hans område var østkanten av London.

Der ble han en viktig inspirasjon for fornyelse av kirken. Han grunnla East London Church Fund, og fikk med seg en stor samling entusiastiske hjelpere. Han var svært populær i alle klasser. Selv var han spesielt glad i barn, og ble ofte kalt «barnas biskop».

I 1888 ble han utnevnt til biskop av Wakefield, også i nordengland fortsatte han å gjøre verdifullt arbeid. Prekene hans var rett fram, ærlige og greie. I tillegg til at han gav ut flere bind med prekesamlinger, skrev han en del poesi, som velkjente salmer som «Who is this so weak and helpless», «Lord, Thy children guide and keep» og «For All the Saints». Den sistnevnte er i dag med i *[[Norsk Salmebok (1985)|Norsk Salmebok]]* og *[[Norsk salmebok 2013]]* under tittelen «For alle helgner».

I perioden 1863 til 1868 gav han ut en kommentar for de fire evengeliene, og han skrev en hjelpebok om nattverd. Denne ble utgitt av the Society for Promoting Christian Knowledge på 1890-tallet under tittelen *Holy Communion, Preparation and Companion...together with the Collects, Epistles and Gospels*. Boken ble utbredt, og man finner fremdeles utgaver av den. How var en viktig person i arbeidet med å utbre det åndelige livet i kirkenn, særlig til de fattige.

## Salmer
How er representert i den amerikanske *[[The Church Hymn book 1872]]* med tre salmer: 
* «Jesus! name of wondrous love» (n. 794), 1854 
* «Soldiers of the cross, arise« (n. 1212), 1854
* «We give thee but thine own» (n. 1264),  1854;

Og i den engelske *[[Hymns Ancient and Modern|Hymns Ancient and Modern, Revised]]* med flere andre

* «Lord Jesus, when we stand afar» (n. 109),
* «O Jesu, thou art standing» (n. 355),
* «O my Saviour, lifted from the earth for me» (n. 360),
* «It is a thing most wonderful» (n. 435),
* «For all the Saints, who from their labours rest» (n. 527),
* «Thou art the Christ, O Lord» (n. 555),
* «To Thee, Our God, we fly» (n. 606).

## Referanser


## Kilder
* 

## Eksterne lenker
*
Boudewijn de Groot (album)

***Boudewijn de Groot*** er debutalbumet til den nederlandske artisten Boudewijn de Groot. Albumet inneholder blant andre slagerne «Een meisje van 16» og «Welterusten, Meneer de President». Mange av sangene på plata er nederlandske coverlåter med engelsk forbilde, som «Het geluid van de stilte» («The Sound of Silence» av Simon and Garfunkel), «Nee meeuw» («Ballad of a Crystal Man» av Donovan) og «Er komen andere tijden» («The Times They Are a-Changin'» av Bob Dylan). 
Albumet ble gitt ut på nytt i 1970 med et annet cover og under en ny tittel *Apocalps*. I 1998 kom plata på nytt ut med det opprinnelige navnet og covret på CD. På begge disse utgavene ble De Groots første EP (*Boudewijn de Groot* fra 1964) lagt til som bonusspor.

## Sporliste
### A-side
#«Het geluid van de stilte» 2:08
#«Nee meeuw» 2:17
#«Een respectabel man» 2:33
#«Er komen andere tijden» 2:06
#«Noordzee» 2:30
#«Welterusten, Meneer de President» 2:30

### B-side
#«Een meisje van 16» 2:58
#«Apocalyps» 3:33
#«Vrijgezel» 2:26
#«Draai weer bij» 2:47
#«Woningnood» 2:06
#«De dagen zijn geteld» 2:50
;Bonusspor
#«Strand» 2:30
#«De morgen» 2:25
#«Delirium» 3:42
#«Elégie Prénatale» 2:03
#«Sexuele voorlichting» 1:31
#«Refrein voor...» 2:30

## Eksterne lenker
Boudewijn de Groots hjemmeside

## Fotnoter
Yumiko Fujii

**Yumiko Fujii** (født 24. april 1972) er en japansk tidligere softballspiller som deltok i de olympiske leker 2000 i Sydney.

Fujii vant en olympisk sølvmedalje i softball under sommer-OL 2000 i Sydney. Hun var med på det japanske laget som kom på andreplass i softballturneringen bak USA. I finalen mot USA tapte Japan med 1-2.

## OL-medaljer
*  2000  Sydney - Sølv i softball  Japan

## Eksterne lenker
*
Richard Frederick Littledale

**Richard Frederick Littledale** (født 14. september 1833 i Dublin, Irland, død 11. januar 1890 i London, England) var en irsk teolog, prest og salmedikter.

Littledale studerte i Dublin og Oxford, og gjorde seg bemerket med svært gode resultater i studiene. Etter å ha jobbet to år som universitestlærer ble han ordinert i den anglikanske kirke i 1856. Han var først et år prest i Norwich, før han ble prest i Soho i London fram til 1861. Da trakk han seg tilbake på grunn av dårlig helse, og begynte å skrive bøker. Han skrev tilsammen rundt femti bøker om emner som teologi, historie, liturgi og hymnologi. Han skrev og oversatte også salmer, og en av hans salmer er i dag med i *[[Norsk Salmebok (1985)|Norsk Salmebok]]* og *[[Norsk salmebok 2013]]*. Han oversatte salmer fra dansk, svensk, gresk, latin, syrisk, tysk og italiensk til engelsk.

## Utgivelser
* *Applica­tion of Col­our to the De­co­ra­tion of Church­es*, 1857
* *Catholic Ri­tu­al in the Church of Eng­land*, 1861
* *Religious Com­mun­i­ties of Wo­men in the Ear­ly Church*, 1862
* *Offices of the Ho­ly East­ern Church, in the Orig­in­al Greek*, 1863
* *Carols for Christ­mas and Other Sea­sons*, 1863
* *The Al­tar Man­u­al*, 1863-77
* *The Priest’s Pray­er Book*, med salmer, 1864
* *The Peo­ple’s Hymn­al*, 1867
* *The Child­ren’s Bread. A Com­mun­ion Of­fice for the Young*, med salmer, 1868
* *Primitive Li­tur­gies and Trans­la­tions*, 1868-69 (sammen med John Neale)
* Fortsettelse av John Neales *Com­men­ta­ry on the Psalms*, 1868-74
* *Commentary on the Song of Songs*, 1869
* *Children at Cal­va­ry: Bei­ng the Sta­tions of the Cross in Me­tre for Sing­ing*, 1872
* *The Christ­ian Pass­o­ver*, 1873
* *The Pe­trine Claims*, 1878-1884
* *Plain Rea­sons against Join­ing the Church of Rome*, 1880
* *Short His­to­ry of the Coun­cil of Trent*
* Flere artikler i *En­cy­clo­pe­dia Bri­tan­ni­ca*, 1882-1888

## Referanser


## Eksterne lenker
* Oppføring i Hymntime.com
Sun Wen

:*Sun Wen ([[Forenklet kinesisk]]: 孙雯; [[tradisjonell kinesisk]]: 孫雯; pinyin: Sūn Wén; ) følger kinesisk navnerekkefølge. Etternavnet hennes er Sun.*

**Sun Wen**  født 6. april 1973) er en kinesisk kvinnelig tidligere fotballspiller. Hun er regnet som en av de beste kvinnelige fotballspillerne noensinne.

Sun begynte visstnok som fotballspiller etter oppmuntring fra sin far. Hun spilte mye fotball på skolen, og som 12-åring kom hun inn på en sportsskole. Hun markerte seg tidlig som fotballspiller, og allerede som 17-åring debuterte hun på det kinesiske landslaget. Hennes første store turnering var VM på hjemmebane i 1991, året etter hun debuterte. Hun lyktes i å score et mål i uavgjortkampen mot Danmark. Sun markerte seg litt mer i påfølgende VM, og i OL i Atlanta i 1996, men det var i VM i USA at Sun Wen virkelig markerte seg som en svært dyktig spiller. USAs landslagstrener Toni DiCicco sa om Wen at: «she has a good eye for the game and she reads it like no-one else I’ve seen. She creates openings for her teammates, makes intelligent passes, is hits the target when shooting at goal – to put it simply, she is world class.» Dette fikk Norge merke da hun og Liu Ailing scoret to mål hver på den regjerende verdensmesteren. Sun bel tildelt «Gullstøvelen» som toppscorer (delt med brasilianske Sissi og «Gullballen» for turneringens beste spiller. Så godt inntrykk gjorde Sun at hun ble kåret til «Århundrets beste spiller» i 2000 sammen med Michelle Akers. Hun ble også som første kvinne kåret til «Årets fotballspiller fra Asia»

Hun ble også tilbudt en kontrakt med WUSA-laget Atlanta Beat. Sun var med i Beat til WUSA ble lagt ned, og la deretter opp som fotballspiller. Hun gjorde et lite comeback den 15. desember 2005, men la opp igjen året etter. Hun ga sprikende beskjed i forhold til om hun skulle bli fotballtrener, fra benektende til nær bekreftende. Imidlertid har hun ikke tatt noen skritt i den retningen per januar 2011.

## Referanser


## Eksterne lenker
*
Easy Come, Easy Go (album)

***Easy Come, Easy Go*** er et samlealbum med sanger fra filmer med Elvis Presley, utgitt til lav pris i 1975. Samlingen er senere kommet ut i piratutgave på CD med åtte spor lagt til. Utgivelsen skal ikke forveksles med Presleys EP *[[Easy Come, Easy Go]]* fra 1966, som inneholdt nytt materiale.

## Sporliste

# «C'mon Everybody»
# «A Whistling Tune»
# «I'll Be There (If You Ever Want Me)»
# «I Love Only One Girl»
# «Easy Come, Easy Go»
# «Santa Lucia»
# «Tonight Is So Right for Love»
# «Guadalajara»
# «Angel»
# «A Little Less Conversation»
# «Follow That Dream»
# «Long Legged Girl (With the Short Dress On)»

## Referanser
Wolves Like Us

**Wolves Like Us** er et norsk hardcore punk-band dannet i 2010 av tidligere medlemmer av Amulet og Infidels Forever. 
Bandet er på det amerikanske plateselskapet Prosthetic Records.

Bandet har gitt ut singelen *«Deathless»* på Diger distribusjon.

Debutalbumet *[[Late Love]]* ble sluppet 24. juni 2011, og bandet gjorde flere turneer i Norge og Europa med blant andre Kvelertak, Swing Kids og Blood Command for å promotere plata. Wolves Like Us spilte også på Hovefestivalen og Øyafestivalen i 2011.

## Medlemmer
*Espen Helvig - gitar (2010–nå)
*Torgeir Kjeldaas - bassgitar (2010–nå)
*Lars Kristensen - vokalist, gitar (2010–nå)
*Jonas Thire - trommer (2010–nå)

## Eksterne lenker
* 
* Wolves Like Us på MySpace
Rohdendorfia

* se artikkeltekst

***Rohdendorfia*** er en gruppe slekt av fluer som tilhører familien blomsterfluer (Syrphidae). Det er kjent bare tre arter. *Rohdendorfia* finnes i høyfjellet, noen steder i den palearktiske sone.

## Artsliste
*Rohdendorfia* har tidligere vært regnet som en underslekt av *[[Platycheirus]]*.
* *[[Rohdendorfia alpina]] Sack, 1938
* *Rohdendorfia dimorpha Smirnov, 1924
* *[[Rohdendorfia montivaga]] Violovitsh, 1984

== Litteratur ==
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  [[Nationalnyckeln till Sveriges flora och fauna]]. ArtDatabanken, SLU, Uppsala. CF. 408 sider. ISBN 978-91-88506-66-5
* Anatolii V. Barkalov & [[Tore Randulff Nielsen|Nielsen, Tore R.]] (2010) *Revision of the genus Rohdendorfia Smirnov, 1924 (Diptera, Syrphidae).* [[Norwegian Journal of Entomology]] 57: 154-161  
* [[Tore Randulff Nielsen|Nielsen, Tore R.]] *Syrphidae checklist - Norway.* [http://www.syrphidae.com/checklist.php?country=NO Sjekkliste over norske arter. (php)]  
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.'' 3: 81-139. Science Herald, Budapest.

## Eksterne lenker
*  
* www.syrphidae.com/ – the Syrphidae website 
* Fauna Europaea Web Service (2004) Fauna Europaea version 1.1, www.faunaeur.org
Please Don’t Stop Loving Me

***Please Don't Stop Loving Me*** er et musikkalbum med Elvis Presley, utgitt i 1970.

## Sporliste
# «What Every Woman Lives For»
# «Please Don't Stop Loving Me»
# «Change of Habit»
# «Come Along»
# «Shout It Out»
# «Beginner's Luck»
# «Clean Up Your Own Back Yard»
# «Rubberneckin'»
# «Edge of Reality»
# «Petunia, the Gardener's Daughter»
# «Hard Luck»
# «Have a Happy»

## Eksterne lenker
*